Liviyaning Tobruk shahrida harbiy samolyot xususiy uy ustiga qulab tushdi, deb xabar bermoqda Afrigate axborot portali. Portal ma’lumotlariga ko‘ra, falokat 29 mart kuni ertalab shaharning aholi yashaydigan mavzesida yuz bergan. Samolyot uyga qulagach, yong‘in chiqqan. Uyda yashovchi oilaning uch a’zosi: uy boshlig‘i, uning rafiqasi va farzandlaridan biri halok bo‘lgan. Ma’lum qilinishicha, samolyot uchuvchisi ham halok bo‘lgan. Liviya armiyasi qo‘mondonligi uning halok bo‘lganini tasdiqlagan.